《陪诸公观稼》
宋代·张庄

山甫遄归有诏期，省耕聊复辉幢麾。翠岑恰似千旗密，绿野何妨万马驰。

雕鹗精神元老贵，鼎彝功业太平时。自惟晚进诚天幸，偶附台躔每处随。

作者简介：应天府人。神宗元丰间进士。历荆湖北路提举常平兼提点刑狱、广南西路转运副使。以集贤殿修撰知桂州，为黔南路经略安抚使、知靖州，贬舒州团练副使、永州安置，移连州、和州。后复进徽猷阁直学士，历知渭、亳、襄、镇江、东平等州府。徽宗宣和六年，坐缮治东平城不加功辄复摧圮，降两官，提举嵩山崇福宫。